**ANEXA NR. 1**

**la Hotărârea Consiliului local al municipiului Satu Mare**

**Nr.114/30.05.2019**

Caracteristicile principale şi indicatorii tehnico-economici ai obiectivului de investiţie:

**„Amenajarea și construirea de piste de biciclete în municipiu: traseu 1: (punct de plecare str. Lazarului) str. Trandafirilor – str. Avram Iancu – str. Iuliu Hossu – Bd. Vasile Lucaciu – str. 1 Decembrie 1918 – centru vechi; traseu 2: (punct de plecare str. Mileniului) str. Iuliu Hossu – Bd. V. Lucaciu, precum și realizarea unui sistem de închiriere de biciclete” din municipiul Satu Mare**

Denumirea obiectivului de investiţie: **„AMENAJAREA ȘI CONSTRUIREA DE PISTE DE BICICLETE ÎN MUNICIPIU: TRASEU 1: (PUNCT DE PLECARE STR. LAZARULUI) STR. TRANDAFIRILOR – STR. AVRAM IANCU – STR. IULIU HOSSU – BD. VASILE LUCACIU – STR. 1 DECEMBRIE 1918 – CENTRU VECHI; TRASEU 2: (PUNCT DE PLECARE STR. MILENIULUI) STR. IULIU HOSSU – BD. V. LUCACIU, PRECUM ȘI REALIZAREA UNUI SISTEM DE ÎNCHIRIERE DE BICICLETE”**

Elaborator: S.C. CIVIL ART PROIECT S.R.L. Satu Mare

Proiect nr. 2/2018,

Persoana juridică achizitoare: Municipiul Satu Mare,

Ordonatorul principal de credite: Primăria municipiului Satu Mare,

Amplasamentul obiectivului: Municipiul Satu Mare, malul drept al râului Someș

**INDICATORII TEHNICO – ECONOMICI**:

Valoarea totală a investiției: **4.241.365,08** lei (fără TVA), din care:

Construcții-Montaj: **3.819.536,34** lei (fără TVA).

Durata de realizare a investiţiei 24 luni:

* 3 luni pentru realizarea și aprobarea proiectului,
* 21 luni faza de execuție.

**CARACTERISTICI:**

Lucrările care se propun în cadrul proiectului constau în:

- Traseu 1: (punct de plecare Str. Lazarului) Str. Trandafirilor - Str. Avram Iancu - Str. Iuliu Hossu - Bd. Vasile Lucaciu - Str. 1 Decembrie 1918 - Centru Vechi;

- Traseu 2: (punct de plecare Str. Mileniului) Str. Iuliu Hossu - Bd. V. Lucaciu

- Str. Trandafirilor: 930 m;

- Str. Avram Iancu: 430 m;

- Str. Iuliu Hossu: 750 m;

- Bd. Vasile Lucaciu: 730 m;

- Str. 1 Decembrie 1918: 380 m;

**Traseul 1:**

Str. Trandafirilor:

Primul traseu are ca punct de plecare intersecția dintre străzile Lazarului și Trandafirilor. Prin proiect se propune circulația autovehiculelor pe un singur sens, cu direcția de mers înspre str. Fabricii, până la intersecția cu str. Anton Pann. Acest lucru va permite realizarea pistei de biciclete.

Str. Trandafirilor va fi împărțită astfel:

- Trotuar existent 1,00m

- Pista de biciclete cu dublu sens, lățime 2,00m

- Parcare autoturisme

- Bandă de circulație

- Spațiu verde

- Trotuar existent

La intersecții, pista de biciclete va fi trasată în linie întreruptă de culoare albă pentru atenționarea conducătorilor auto.

Pista se continuă până la intersecția cu str. Fabricii.

Str. Avram Iancu:

Pe strada Avram Iancu, pista de biciclete se va realiza pe partea dreaptă (spre Centru) până la intersecția cu str. Iuliu Hossu. Pista are o lățime de 2,00m și are dublu sens. La toate intersecțiile, aceasta va fi marcată cu linie întreruptă de culoare albă pentru atenționarea conducătorilor auto.

Str. Iuliu Hossu:

Această stradă este in prezent o stradă cu dublu sens până la intersecția cu str. I. Slavici, însă prin proiect se propune ca aceasta să fie sens unic pentru a permite realizarea pistei de biciclete. Aceasta va fi împărțită astfel:

- Trotuar existent 1,35m

- Pista de biciclete cu dublu sens, cu lățimea de 2,00m

- Parcare autoturisme

- Bandă de circulație

- Spațiu verde

- Trotuar existent

B-dul Vasile Lucaciu:

Pe această stradă pista de biciclete va continua pe ambele părți ale carosabilului, având o singură direcție pe sens și lățime de 1,00m. În toate zonele în care pista de biciclete se intersectează cu alte străzi, trecerea se va marca corespunzător.

Pista de biciclete se termină la intersecția cu strada 1 Decembrie 1918.

Str. 1 Decembrie 1918:

Pe această stradă pista de biciclete va continua pe ambele părți ale carosabilului, având o singură direcție pe sens și lățime de 1,25-1,50m până la intersecția cu str. Gh. Lazăr. Prin intermediul unei treceri de pietoni existente, marcate corespunzător și pentru bicicliști, pista va continua pe partea dreaptă cu 2 sensuri de mers, delimitate între ele. Pista de biciclete se termină la momentul în care aceasta ajunge în zona Centru Vechi.

**Traseul 2:**

Str. Iuliu Hossu:

Traseul 2 are ca punct de plecare intersecția dintre străzile Mileniului și Iuliu Hossu. Aici pista de biciclete se va realiza pe partea dreaptă spre intersecția cu bd. Vasile Lucaciu și va fi împărțită astfel:

- Trotuar existent 1,20-1,50m

- Pista de biciclete cu dublu sens, cu lățimea de 2,00m

- Parcare autoturisme

- Bandă de circulație

- Trotuar existent

Pista de biciclete continuă până la intersecția cu bulevardul Vasile Lucaciu.

Se propune realizarea pistei de biciclete prin următoarele intervenții:

- Decopertare teren

- Umplere cu strat balast, balast stabilizat 4%

- Turnare strat asfalt BA8

- Montarea bordurilor (unde este cazul)

- Marcarea traseelor cu vopsea albă

Pe această stradă se vor înlocui conductele din azbociment Ø100mm, care au o lungime totală de 467,43m, cu cele din HDPE Ø110mm.

În situația în care nu va fi posibilă efectuarea pistelor de biciclete pe marginea carosabilului, acestea se vor amenaja lângă spațiul pietonal, astfel încât atât pietonii cât și bicicliștii vor putea circula în condiții de siguranță.

Din punct de vedere constructiv, s-au folosit două tipuri de straturi. Construcția pistei se va realiza folosind următoarele straturi: 4cm beton asfaltic BA8, 10cm balast stabilizat 4%, 15cm balast compactat și pământ compactat precum și 6cm pavaj, 5cm nisip, 15cm balast compactat și pământ compactat – pentru trotuarele de pe străzile Vasile Lucaciu și 1 Decembrie 1918. Tot pe aceste străzi pista de biciclete va fi pigmentată în culoare albastră. Celelalte străzi și trotuare din aceste trasee vor avea aceeași infrastructură însă nu vor fi pigmentate. S-au realizat 2 scenarii varianta 1 și 2, proiectantul propunând spre aprobare varianta 1.

În urma realizării prezentei investiții va rezulta o lungime totală de 3162,60 m de pistă de biciliști modernizată care se împarte în 2 trasee.

Structura rutieră aplicată pe aceste trasee va fi următoarea:

Pe o distanță de 2097,43m

• Beton asfaltic tip BA 8 – 4 cm grosime

• Balast stabilizat cu ciment 4% – 10 cm grosime

• Balast – 15 cm grosime,

Respectiv pe o distanță de 1065,17m

• Beton asfaltic pigmentat tip BA 8 – 4 cm grosime

• Balast stabilizat cu ciment 4% – 10 cm grosime

• Balast – 22 cm grosime.

**•Finanţarea obiectivului:** POR 2014-2020.

Primar, Şef Birou CTSL

Kereskényi Gábor ing. Criste Florin Călin

Președinte de ședință Secretar

Pugner Robert Mihaela Maria Racolța